stanford-oval/wikipedia huggingface dataset:
הרחק (סדרת טלוויזיה)
שחקנים ודמויות > תפקידים ראשיים

הילרי סוואנק בתפקיד אמה גרין, אסטרונאוט אמריקאית ומפקדת המשימה
ג'וש צ'ארלס - מאט לוגן, בעלה של אמה ומהנדס נאס"א עובד לצד משימתה של אמה במרכז בקרת המשימה של נאס"א ביוסטון. לא כשיר להיות אסטרונאוט בשל מחלה.
ויויאן וו בתפקיד לו, טייקונאוט סינית שהיא גם כימאית בהכשרתה ומנהלת רומן עם מיי צ'ן. נמצאת בנישואין נטולי אהבה עם בעלה.
מארק איווניר בתפקיד מישה פופוב, קוסמונאוט רוסי ותיק מטעם רוסקוסמוס שהוא גם המהנדס של מעבורת החלל. הוא אבא וסבא.
אטו אסנדו בתפקיד קווסי, אסטרונאוט טירון בריטי-גנאי יהודי שהוא בוטנאי בהכשרתו. נולד בגאנה וגדל באנגליה על ידי הורים מאמצים.
ריי פנתאקי בתפקיד ראם, מפקד המשנה של המשימה וטייס הודי המנוכר ממשפחתו.
טליתה בייטמן בתפקיד אלכסיס "לקס" לוגן, בתם המתבגרת של אמה ומאט
שחקנים ודמויות > תפקידים משניים

מוניק גבריאלה קורנן בתפקיד מליסה רמירז, תומכת הצוות של אמה וחברתה המסייעת למשפחתה
מייקל פטריק ת'ורנטון בתפקיד ד"ר פוטני, הפסיכולוגית של אמה
מרטין קומינס בתפקיד ג'ק וילמור
גבריאל רוז בתפקיד דרלין קול, מנהלת נאס"א
בריאן מרקינסון בתפקיד ג'ורג 'ליין, מבכירי נאס"א
פיונה פו כראש סוכנות החלל הסינית / לי יוני
אלסנדרו ג'וליאני בתפקיד ד"ר לורנס מדיגן, הרופא של מאט
פליציה פטי בתפקיד קאסי, בתה המתבגרת של מליסה
וינה סוד בתפקיד ראש הארגון ההודי לחקר החלל/ מאירה פאטל
אנתוני פ. אינגרם כראש סוכנות החלל האירופית / טד סאלטר
אדם איריגוין בתפקיד אייזק רודריגז, מושא אהבתה של לקס
דיאנה באנג בתפקיד פרדי
ג'ון מרפי בתפקיד ראיין מאסטרס
אלונה טל בתפקיד אמו המאמצת של קווסי בצעירותה
הפקה > פיתוח

ב-10 ביוני 2018 פורסם כי נטפליקס הזמינה סדרת חלל המורכבת מעשרה פרקים. הסדרה אמורה הייתה להיכתב על ידי אנדרו הינדרייקר, בהשראת מאמר של Esquire באותו שם מאת כריס ג'ונס. מפיקים בכירים צפויים היו לכלול את ג'ייסון קטימס, מאט ריבס ואדם קאסן. הינדרייקר אמור היה לשמש כמפיק שותף וראפי קרוהן כמפיק משותף. חברות ההפקה המעורבות בסדרה אמורות לכלול את True Jack Productions, 6th & Idaho ו-Universal Television, חטיבת הטלוויזיה של סרטי יוניברסל. מישל לי, לשעבר ראש הפיתוח בחברת True Jack Productions, שהיה מעורב בפיתוח ובמכירת הפרויקט לנטפליקס, היה צפוי להיות מוזכר כמפיק בפועל בפרק הראשון של הסדרה. לי עזב את True Jack Productions בדצמבר 2017. ג'ני מולין, שהצטרפה לחברת ההפקות כראש הפיתוח החדשה באפריל 2018, הוצמדה כמפיקה שותפה בפרקים השני עד העשירי. ב-19 באוקטובר 2018 דווח כי אד זוויק הצטרף להפקה כמפיק בכיר וכי יביים את הפרק הראשון בסדרה.
הפקה > ליהוק

ב-8 במאי 2019 לוהקה הילרי סוונק לתפקיד ראשי. ב-17 ביולי 2019, ג'וש צ'ארלס הצטרף לצוות השחקנים וב-8 באוגוסט 2019 הוכרז כי טליתה בייטמן, אטו אסנדו, מארק איווניר, ריי פנתאקי וויויאן וו יגלמו תפקידים ראשיים בסדרה.
הפקה > צילומים

הצילומים העיקריים לעונה הראשונה החלו ב-26 באוגוסט 2019 והושלמו ב-5 בפברואר 2020 בצפון ונקובר, קנדה.
הפצה

ב-7 ביולי 2020, נטפליקס פרסמה את הטריילר-טיזר הראשון לסדרה. ב-10 באוגוסט 2020 יצא הטריילר הרשמי של הסדרה והסדרה שוחררה על כל עשרת פרקיה ב-4 בספטמבר 2020. ב-19 באוקטובר 2020 הודיעה נטפליקס כי הסדרה לא תחודש לעונה נוספת.
הערות שוליים

1 2  Andreeva, Nellie; Petski, Denise (8 במאי 2019). "Hilary Swank To Headline Netflix Space Drama Series 'Away'". Deadline Hollywood. נבדק ב-8 במאי 2019. {{cite web}}:  (עזרה)
1 2  Petski, Denise (7 ביולי 2020). "'Away' Teaser Trailer: First Look At Jason Katims' Netflix Space Drama Series Starring Hilary Swank; Premiere Date". Deadline Hollywood. נבדק ב-7 ביולי 2020. {{cite web}}:  (עזרה)
1 2  Andreeva, Nellie (10 ביוני 2018). "Netflix Orders 'Away' Mission To Mars Series From Jason Katims & Matt Reeves". Deadline Hollywood. נבדק ב-11 ביוני 2018. {{cite web}}:  (עזרה)
↑  Otterson, Joe (10 ביוני 2018). "Netflix Orders Mars Mission Drama From Jason Katims, Matt Reeves". Variety. נבדק ב-11 ביוני 2018. {{cite web}}:  (עזרה)
↑  Goldberg, Lesley (10 ביוני 2018). "Jason Katims Space Drama Ordered to Series at Netflix". The Hollywood Reporter (באנגלית). נבדק ב-11 ביוני 2018. {{cite web}}:  (עזרה)
↑  Andreeva, Nellie; Petski, Denise (19 באוקטובר 2018). "Ed Zwick To Direct First Episode Of Netflix Mission To Mars Series 'Away'". Deadline Hollywood. נבדק ב-19 באוקטובר 2018. {{cite web}}:  (עזרה)
↑  Petski, Denise (17 ביולי 2019). "'Away': Josh Charles To Co-Star In Netflix Space Drama Series". Deadline Hollywood. נבדק ב-8 ביולי 2020. {{cite web}}:  (עזרה)
↑  "NETFLIX ANNOUNCES CAST FOR ORIGINAL SERIES AWAY STARRING HILARY SWANK AND JOSH CHARLES". Netflix Media Center (באנגלית). נבדק ב-10 באוגוסט 2019. {{cite web}}:  (עזרה)
↑  "DGC BC Production List" (PDF). Directors Guild of Canada. 22 בנובמבר 2019. אורכב מ-המקור (PDF) ב-28 בנובמבר 2019. נבדק ב-28 בנובמבר 2019. {{cite news}}:  (עזרה)
↑  Iannucci, Rebecca (7 ביולי 2020). "Hilary Swank Astronaut Drama Away Gets September Premiere at Netflix". TVLine. נבדק ב-10 ביולי 2020. {{cite web}}:  (עזרה)
↑  Petski, Denise (10 באוגוסט 2020). "'Away' Trailer: Hilary Swank Is Tested To The Max In Jason Katims' Netflix Space Drama". Deadline Hollywood. נבדק ב-10 באוגוסט 2020. {{cite web}}:  (עזרה)
עטלף כותפות ננסי

| עטלף כותפות ננסי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף כותפות ננסי
מינים
 2
שם מדעי
 Micropteropus ‏מטשי, 1899

עטלף כותפות ננסי (שם מדעי: Micropteropus) הוא סוג של עטלף קטן במשפחת עטלפי הפירות ובו 2 מינים שחיים ביבשת אפריקה. הסוג הוקם בשנת 1899 על ידי הזואולוג הגרמני פאול מטשי, ומשמעות שמו המדעי היא ״יונק מכונף קטן״. בטקסונומיות מסוימות הוא עדיין נכלל תחת הסוג עטלף כותפות הגדול יותר.
תיאור

לעטלף הכותפות הננסי גוף קטן, ראש ארנבי מעוגל, לוע קצר ורחב ולחיים נפוחות מעט. האוזניים גדולות ועגולות, והעיניים גדולות בצבע זית עם אישונים קטנים. האף קטן עם נחיריים בולטים שמופרדים באמצעות חריץ עמוק. הן לזכר והן לנקבה יש בבסיס האוזניים נקודות שיער לבנות שמכסות בלוטות ריח. לזכרים, יש בצדדי הכף צמד ציציות שיער גדולות שנראות ככותפות ומכסות קפלי עור דמויי כיס, בעוד שלנקבות יש קפלי עור ללא כותפות.
אורך הראש והגוף של עטלף הכותפות הננסי 67–103 מ״מ, אורך הזרוע 46–67 מ״מ ומשקלו 20–43 גרם. הזנב קטום או נעדר וכנף הזנב צרה ודקה. הנקבה גדולה במקצת מן הזכר ולאחרון יש מיתרי קול מפותחים יותר שמשמשים אותו לחיזור. אף על פי שעטלף הכותפות הננסי קטן משמעותית מהסוג עטלף כותפות, מעבר לגודל קיימים הבדלים מורפולוגיים קטנים מאוד בין הסוגים והסוג נבדל על בסיס הבדלים בכרומוזומים.
הפרווה של עטלף הכותפות הננסי ארוכה, עבה ועדינה והיא הופכת לדלילה באזור הגחון. צבעה הכללי חום בהיר, כתמתם, זהוב, חום ורדרד או חום אפרורי והגחון לבנבן, צהבהב או בז׳ עם גוון ורוד. נקודות השיער בבסיס האוזניים והכותפות הגדולות בצבע לבן-שנהב או צהבהב. הכנפיים שחרחרות או חומות, והזרועות, השוקיים והאוזניים בצבע כתמתם, ורדרד או חום.
תפוצה וביולוגיה

עטלפי הכותפות הננסיים מצויים באפריקה שמדרום לסהרה; טווח התפוצה של הסוג כולל את אתיופיה, רואנדה, בורונדי, אוגנדה, דרום סודאן, קונגו הדמוקרטית, קונגו, גבון, אנגולה, גינאה המשוונית, הרפובליקה המרכז אפריקאית, קמרון, ניגריה, טוגו, בנין, מאלי, בורקינה פאסו, חוף השנהב, ליבריה, גינאה ביסאו, גינאה, גאנה, סנגל וגמביה. בית הגידול של הסוג כולל יער גשם טרופי, כיסי סבך, יער גדותיים וסוואנה טרופית.
המינים בסוג פעילים משעות הערב עד חצות הלילה, ומבלים את שאר הזמן בשינה בסבך או על עצי דקל בגובה 3–6 מטר; במהלך השינה, הכנפיים נכרכות סביב הגוף ורק האוזניים זקופות ובולטות החוצה. עטלפי הכותפות חיים בגפם או בקבוצות של 10 פרטים ומחפשים את מזונם בחופת היער הגבוהה. הם ניזונים בעיקר מפירות בשלים, מפרחים ומצוף של קיגליה מנוצה; העטלף אף משמש כמאביק העיקרי של הצמח האחרון. המזון נלקח באמצעות נחיתה על הפרי או נגיסה ממנו תוך כדי ריחוף באוויר. העטלף צורך את המיץ והעיסה הרכה, ויורק את החלקים הקשים והסיבים.
הכותפות של הזכרים נפתחות ורועדות במהלך עונת הרבייה ומפיקות ריח, כחלק ממצג חזותי, קולי וכימי שנועד למשוך את הנקבות. יש מדי שנה שתי עונות רבייה, וההיריון נמשך 5–6 חודשים. הנקבה ממליטה בכל פעם גור יחיד והוא שוהה לצד אימו עד 3 חודשים. הנקבה מסוגלת להתרבות כבר בגיל 6 חודשים, והזכר בגיל 9 חודשים.
מינים

בסוג זה 2 מינים:
עטלף כותפות ננסי פיטרס (Micropteropus pusillus) - מצוי במרכז ומערב אפריקה.
עטלף כותפות ננסי היימן (Micropteropus intermedius) - מצוי בדרום קונגו וצפון אנגולה.
חגית דסברג

| --- | --- |

חגית דסברג כמיקי סתיו, בסרטו של ענר פרמינגר "גולם במעגל" (1993)
 לידה:  8 במאי 1961 (בת 63) ירושלים, ישראל 
 מדינה:  ישראל 
 מקום לימודים:  בית צבי 
 מספר צאצאים:  3
 פרסים והוקרה:  פרס אופיר לשחקנית הראשית הטובה ביותר 
 פרופיל ב-IMDb
 
דסברג כרותי רוזן, בסרטו של פרמינגר "החיים בינתיים" (2012)
חגית דַסברג (נולדה ב-8 במאי 1961) היא שחקנית קולנוע, טלוויזיה ותיאטרון ומדבבת ישראלית.
ביוגרפיה

דסברג גדלה בירושלים, אביה חיים דסברג הוא פסיכיאטר שניהל בין השאר את בית חולים הרצוג.כשהייתה בת עשר עברה עם משפחתה להולנד למספר שנים, בעקבות עבודתו של אביה. בתיכון למדה בגימנסיה העברית רחביה.
למדה בבית הספר למשחק "בית צבי". במהלך הלימודים, בשנת 1986 השתתפה בתפקיד אורח בסדרה "קרובים קרובים". לאחר סיום הלימודים שיחקה בתיאטרון באר שבע ובתיאטרון החאן.
בשנת 1992 שיחקה בסרט הקצר של בית הספר סם שפיגל "מרק עוף" לצד קרן מור ובסרט "ריקוד על החוף" מאת ובבימויו של שמואל בנית. ב-1993 שיחקה בסרט הדרמה "גולם במעגל" של ענר פרמינגר לצד ענת וקסמן. הסרט זכה במספר פרסים, הן בישראל והן במדינות שונות בעולם, ודסברג עצמה זכתה בפרס אופיר על משחק ראשי נשי ובפרס מבקרי הקולנוע בפסטיבל ירושלים.
בשנים 1991–1993 השתתפה ברצועת ילדים יומית לצדו של יואב צפיר בערוץ 2 הניסיוני בשם "יום יומן", שהייתה ידועה גם בשם "צ'סטר וחגית". התוכנית גם יצאה לאור כקלטת וידאו.
בשנת 1994 שיחקה בסרטו של אמנון רובינשטיין "אחרי החגים" לצד צחי נוי. לאחר מכן שיחקה תפקידים משניים בסרטי הטלוויזיה "ארץ חדשה", "הגרעין הקשה" ו"רוקדים על החוף" ובתפקידים אורחים בסדרות טלוויזיה שונות. בשנת 2001 הופיעה במחזהו של מתי גולן, "אטום", שהועלה בתיאטרון הקאמרי. בשנת 2003 השתתפה בטלנובלה "משחק החיים" בהוט 3 לצד גיא אריאלי, דן תורן ויעל שרוני ושחקה בתפקידי אורח בסדרות "פיק אפ", "אהבה מעבר לפינה" ו"ראש גדול". שיחקה בתפקיד הראשי בסרטו של ענר פרמינגר "החיים בינתיים" משנת 2012.
דסברג הופיעה בהצגות רבות בתיאטרון. היא השתתפה בהצגות "מקהלת אי-הסכמה", "אילוף הסוררת", "תמונות ציד מבוואריה התחתית", "תזמורת על תנאי" (1987), "דודתו של צ'ארלי", "קומדיה של טעויות", "מהומה רבה על לא דבר", "הבורגנים", "גשם שוטף", "מפיסטו" (1990), "מאדאם באטרפליי" ו"יתוש בראש" בתיאטרון באר שבע; "משחק כפול" בהבימה; "האביב מתעורר" (1987), ו"הרופא" בתיאטרון החאן; "אנרכיסט מפוקפק" ו"כחול בוער" בתיאטרון בית ליסין; ו"דודה אהובתי" בתיאטרון חולון. בפסטיבל עכו שיחקה ב"היה כבר עדיף להישאר בחיים" (1988), וכן ב"בן חור והרבנית" (1996) עליו זכתה בפרס שחקנית השנה. כמו כן ב"הוא הלך בשדות" של ת. בית לסין ובתיאטרון תמונע ה"אשה שאחרי", בתיאטרון הספרייה ב"סוסים בכביש גהה", והנפקה העכשווית (2022-23) "מועדון בית הקברות".
היא השתתפה בדיבוב סרטי הנפשה לקולנוע - "גיבור על נמלים", "רובוטס" ו"בולט" וסרטי דיסני פיקסאר רבים, כמו גם גיבובי סדרות טב. הופיעה בפרסומות רבות. מדובבת בשידור חי בסינמטק סרטי ילדים. כמו כן עוסקת רבות בסימולציות בנושאים שונים: רפואיים, סיעודיים חינוכיים, מישפטים וכו'. מאז 2017 עוסקת כדולה לאחר לידה.
חיים אישיים

דסברג נשואה לשחקן דוד שמול ואם לשלושה.
פילמוגרפיה חלקית

| שנה | סרט | תפקיד |
| --- | --- | --- |
| 1986 | קרובים קרובים | סמדר |
| 1993 | יום יומן | חגית |
| 1993 | גולם במעגל | מיקי סתיו |
| 1994 | ארץ חדשה | גברת וינברג |
| 1994 | אחרי החגים | ריבה |
| 1995 | סיטון | סמדר |
| 1997 | איץ ומיץ | כרמלה |
| 1999 | שמש | אודליה |
| 2000 | הסודות של כנרת | אודליה |
| 2001 | טירונות | עוזרת סוציאלית |
| 2003 | משחק החיים | מישל שר\מיכל שחורי |
| 2003 | שבתות וחגים | שמרית |
| 2005 | פיק אפ | רות ארד |
| 2005 | אהבה מעבר לפינה | מאיה קפלן |
| 2006 | ראש גדול | רחל |
| 2012 | החיים בינתיים | רותי רוזן |
| 2016 | בנות הזהב | בתיה משולם |
| 2017 | מוצא אל הים |  |
| 2017 | פיגומים |  |
| 2018 | העדות | רינה |
| 2019 | הנערים | אורנה יצחקי |
| 2019 | פאנץ' | ורדה |
| 2020 | פלמ"ח | גברת דסברג |
| 2022 | ריקוד האש | גברת ויינשטיין |
| 2022 | חידת משולם | שושי זייד |
הערות שוליים

↑  תזמורת על במה, מעריב, 4 במרץ 1987
1 2  רינת קליין, היא תהיה כוכבת, מעריב, 15 בנובמבר 1991
↑  אושרה שוורץ, סרט מחפש סיפור, חדשות, 20 באוגוסט 1992
חגי לוי, סרטים חדשים / ריקוד על החוף, חדשות, 13 באוגוסט 1992
↑  עטרה אופק, וידיאו  - אמא שלה צודקת, חדשות, 29 במאי 1992
↑  אורי קליין, בינתיים חיים באבסורד, באתר הארץ, 2 באוקטובר 2012
↑  ירון פריד, תזמורת הנשים מאושוויץ מנגנת בבאר־שבע, חדשות, 25 במרץ 1987
חיים נגיד, זכרונות מתזמורת המוות, מעריב, 9 בפברואר 1987
↑  אמיר פלג, בחוץ שעטו מגפי הגסטפו, חדשות, 6 באפריל 1990
↑  שוש אביגל, תיאטרון /  געגוע לאופרטה, חדשות, 2 ביוני 1993
↑  חיים נגיד, חורף אביבי בחאן, מעריב, 7 בדצמבר 1987
↑  שוש אביגל, בואו לא נדבר על החומוס, חדשות, 2 באוקטובר 1988
| פרס אופיר לשחקנית הראשית הטובה ביותר |
| --- | --- | --- |
| 1990–2010 | ריטה זוהר (1990) • דפנה רכטר (1991) • ענת וקסמן (1992) • חגית דסברג (1993) • רונית אלקבץ (1994) • חנה אזולאי-הספרי (1995) • לוסי דובינצ'יק (1996) • אסתי זקהיים (1997) • דפנה רכטר (1998) • אוולין קפלון (1999) • טינקרבל (2000) • רונית אלקבץ (2001) • אורלי זילברשץ (2002) • איילת זורר (2003) • דאנה איבגי (2004) • סיגלית פוקס (2005) • אסי לוי (2006) • רונית אלקבץ (2007) • היאם עבאס (2008) • עירית קפלן (2009) • מיה דגן (2010) |  |
| 2011 ואילך | אוולין הגואל (2011) • הדס ירון (2012) • סיון לוי (2013) • דאנה איבגי (2014) • מורן רוזנבלט (2015) • נועה קולר (2016) • שאדן קנבורה (2017) • שרה אדלר (2018) • לירון בן-שלוש (2019) • אלונה איב (2020) • ג'ונא סולימאן (2021) • ריטה שוקרון (2022) • ריימונד אמסלם (2023) • ליה אללוף (2024) |  |
| --- | --- |
בקרת זהויות :  NLI: 987007430584305171  SUDOC: 240419103  VIAF: 152148631257530410853   WorldCat (עם VIAF): 152148631257530410853
יוסיף גיטלזון

| --- | --- |

 לידה:  6 ביולי 1928 סמרה, הרפובליקה הסובייטית הפדרטיבית הסוציאליסטית הרוסית, ברית המועצות 
 פטירה:  25 בספטמבר 2022 (בגיל 94) מוסקבה, רוסיה 
 ענף מדעי:  ביופיזיקה, אקולוגיה 
 מקום לימודים:  Krasnoyarsk State Medical University  אוניברסיטת מוסקבה 
 מנחה לדוקטורט:  Leonid Kirensky 
 מוסדות:  Institute of Biophysics SB RAS  Krasnoyarsk Summer School  האוניברסיטה הפדרלית הסיבירית 
 תלמידי דוקטורט:  Yekaterina Shishatskaya 
 פרסים והוקרה:  עיטור אות הכבוד  עיטור הדגל האדום של העמל  עיטור הידידות בין העמים  עיטור ההצטיינות למען המולדת דרגה רביעית  מדליית הזהב של לומונוסוב (1990) 
 אתר רשמי
 
יוסיף גיטלזון (ברוסית: Иосиф Исаевич Гительзон‏; (6 ביולי 1928, סמרה - 25 בספטמבר 2022, מוסקבה) היה ביופיזיקאי סובייטי-רוסי ממוצא יהודי. הוא התמחה בחקר מערכות אקולוגיות סגורות.
קורות חיים

יוסיף גיטלזון בשנת 1928 בסמרה למשפחה יהודית. הוריו היו רופאים. המשפחה עברה לקרסנויארסק בו אביו של יוסיף גיטלזון היה מלמד במכון לרופאה וכיהן כפרופסור.
בשנת 1952 גיטלזון סיים לימודים במכון לרפואה בקרסנויארסק. במקביל הוא קיבל תעודת סיום מפקולטה לביולוגיה באוניברסיטת מוסקבה. גיטלזון החל לעבוד בתחנה לעירוי דם ועבד שם עד לשנת 1953.
בשנת 1953 גיטלזון החל לעבוד במכון למדעי החקלאות בקרסנויארס והחל עבודה תואר שלישי אותה סיים בשנת 1955.
בשנת 1957 גיטלזון החל לעבוד במכון לפיזיקה של אקדמיה למדעים של ברית המועצות בקרסנויארסק. בשנת 1961 הוא סיים פוסט-דוקטורט. באותה שנה הוא מונה לראש מעבדה לפוטוביולוגיה במכון בו עבד וכיהן בתפקיד זה עד לנת 1981.
בשנת 1961 גיטלזון החל ללמד באוניברסיטה הפדרלית הסיבירית ובשנת 2006 התמנה לפרופסור.
בשנת 1984 הוא מונה למנהל מכון לביופיזיקה.
בשנת 1979 גיטלזון התקבל לאקדמיה למדעים של ברית המועצות כחבר בהתכתבת ובשנת 1990 הועלה למעמד של חבר בפועל.
עבודות תואר שלישי ופוסט-דוקטורט של גיטלזון עסקו בחקר דם. בהמשך הוא עבר לתחום ביופיזיקה והתמחה בחקר מערכות אקולוגיות סגורות. ממצאים של מחקריו עשויים לקדם טיסות לחלל לתקופות ארוכות.
על פעילותו בתחום זה הוא קיבל מספר עיטורים ובשנת 2018 הוענקה לו מדליית זהב על שם לומונוסוב, העיטור הגבוה ביותר של אקדמיה הרוסית למדעים.
המושיעים (סדרה)

| --- | --- |

 סוגה:  הרפתקאות אפוקליפסה בדיונית מדע בדיוני
 יוצרים:  ליז קרוגר  קרייג שפירו  מאט וילר
 שחקנים:  סנטיאגו קבררה צ'ארלי רואו ג'ניפר פיניגן ג'קלין ביירס
 פסקול:  ג'ון פסאנו (אנ')
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  26
 הפקה
 מפיקים בפועל:  אלכס קורצמן קרייג שפירו  ליז קרוגר  הת'ר קדין  חואן קרלוס פרסנדילו  פיטר מ' לנקוב  סטיוארט גילארד  רייצ'ל דרנס
 חברת הפקה:  CBS Corporation  Still Married Productions  Secret Hideout
 הפצה:  CBS
 אתר צילומים:  טורונטו, אונטריו (עונה 1)  ונקובר, קולומביה הבריטית (עונה 2)
 טכניקת צילום:  מצלמה יחידה 
 מוזיקה:  ג'ון פסנו 
 אורך פרק:  43 דקות
 שידור
 רשת שידור:  CBS
 רשת שידור בישראל:  yes הטלוויזיה בלוויין  נטפליקס
 פורמט (תמונה):  מצלמה יחידה
 תקופת שידור מקורית:  12 ביולי 2017 – 17 בספטמבר 2018
 תקופת שידור בישראל:  27 ביולי 2017
 קישורים חיצוניים
 אתר רשמי
 דף התוכנית ב-IMDb
 
.
המושיעים (באנגלית: Salvation) היא סדרת דרמה ומדע בדיוני אמריקאית, ששידורה החל בשנת 2017 והסתיים בשנת 2018.
יוצרי הסדרה הם ליז קרוגר, קרייג שפירו ומאט וילר.
הסדרה הוכרזה במקור בספטמבר 2013, אך רק באוקטובר 2016 קיבלה אישור להפקת עונה אחת בת 13 פרקים. הפרק הראשון שודר ב-12 ביולי 2017, וב-18 באוקטובר, רשת הטלוויזיה האמריקאית CBS חידשה את הסדרה לעונה שנייה בת 13 פרקים גם היא, שעלתה לראשונה ב-25 ביוני 2018. ב-20 בנובמבר 2018, CBS ביטלה את הסדרה לאחר שתי עונות עונות בלבד, סך הכל שודרו במהלך הסדרה 26 פרקים.
עלילה

הסדרה מתחילה בגילויו של אסטרואיד המסכן את הציוויליזציה בכדור הארץ שיפגע בתוך שישה חודשים בלבד, תוך הדגשת הניסיונות למניעת האסון ואת השלכותיו הצפויות ברחבי העולם. הסדרה בוחנת כיצד אנשים וקבוצות שונות מגיבים לאבדון הקרב ובא.
הסדרה מתמקדת בשלוש דמויות ראשיות, ליאם קול (צ'ארלי רואו), סטודנט לתואר בפיזיקה באוניברסיטת MIT, אשר גילה בעצמו את קיומו של האסטרואיד; דריוס (סנטיאגו קבררה), מדען מיליארדר אשר משוכנע שבאפשרותו להציל את העולם על ידי השמדת/הסטת האסטרואיד ממסלולו, או לפחות לחלץ מכדור הארץ שיושמד 160 אנשי מפתח מכלל העולם שיקימו ציוויליזציה במאדים לפי תוכנית החירום שלו; גרייס (ג'ניפר פיניגן), כתבת בפנטגון שמגלה שהבוס (המאהב) שלה היה מודע לאסטרואיד המתקרב ושיקר לה לאורך הדרך. המצב מוביל לשיתוף פעולה טיפוסי בין המיליארדר, המדען ואשת הפנטגון לעבוד יחד על מנת לנסות למצוא פתרון לקטסטרופה שכדור הארץ עומד בפניו וכל זאת מבלי לעורר את חשדם של אזרחי העולם.
סקירה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 12 ביולי 2017 | 20 בספטמבר 2017 |
|  | 2 | 13 | 13 | 25 ביולי 2018 | 17 בספטמבר 2018 |
דמויות ושחקנים

| שחקן/שחקנית | דמות | תפקיד בקצרה | עונות> 1 | עונות> 2 |
| --- | --- | --- | --- | --- |
| סנטיאגו קבררה | דריוס טנז | מדען מיליארדר אשר מנסה למצוא פתרון מפני האסטרואיד הצפוי להשמיד את האנושות, הופך בהמשך לנשיא ארצות הברית | ראשית | ראשית |
| צ'ארלי רואו | ליאם קול | סטודנט באוניברסיטת MIT ובן חסותו של דריוס טנז | ראשית | ראשית |
| ג'ניפר פיניגן | גרייס בארו | עיתונאית, בהמשך יועצת לנשיא ארצות הברית | ראשית | ראשית |
| ג'קלין ביירס | ג'יליאן הייז | סופרת מדע בדיוני | ראשית | ראשית |
| רייצ'ל דרנס | זואי בארו | בתה של גרייס בארו | ראשית | משנית |
| שאזי ראג'ה | אמנדה ניל | עיתונאי | משנית |  |
| איאן אנתוני דייל | האריס אדוארדס | בוגר אקדמיית חיל האוויר של ארצות הברית, משמש כסגן שר ההגנה של ארצות הברית, ובהמשך מקודם לשר ההגנה | משנית | משנית |
| אשלי תומאס | אלונזו קרטר | בלשית משטרה |  | משנית |
| מליה קרילינג | אליסיה ורטאו | מדענית מחשבים חברה ב-RE/SYST | משנית | משנית |
| דניס בוטסיקאריס | מלקולם קרופט | פרופסור באוניברסיטת MIT והמנטור של ליאם | משנית | משנית |
| אריקה לוטרל | קלייר רייבורן | יועצת בכירה ולימים ראש הסגל של הבית הלבן של הנשיא מונרו בנט | משנית | משנית |
| טובה פלדשו | פאולין מקנזי | נשיאת ארצות הברית | משנית | משנית |
| ג'וזט חורחה | קאריסה | העוזרת של דריוס | משנית |  |
| סשה רויז | מונרו בנט | סגן הנשיא ולאחר ההתנקשות בפאולין מקנזי הופך לשיא | משנית | משנית |
| מארק מוזס | יו קיטינג | אביה של גרייס, סוכן CIA לשעבר | משנית | משנית |
| בריאן מרקינסון | רנדל קלהון | שר ההגנה של ארצות הברית, מפוטר על ידי הנשיא מקנזי | משנית |  |
| ג'פרי נורדלינג | דניאל הייז | מוכר ספרים, אביה של ג'יליאן | משנית |  |
| ג'ון נובל | ניקולס טנז | דודו של דריוס ויו"ר מועצת המנהלים ב-Tanz Industries. | משנית | משנית |
| רייבן דאודה |  | מזכירה של האריס | משנית |  |
| סתיו ריזר | תרזה | אהבתו הראשונה של דריוס | משנית |  |
| אנדרה דיי קים | דילן אדוארדס | בנו של האריס וחבר בארגון ההאקרים RE/SYST | משנית | אורחת |
| טיילור קול | פיונה ליין | ברמנית שעמו מנהל האריס אדוארדס רומן, אך מאוחר יותר מתגלה כבעלת קשר לתוכניותיו של דריוס להציל את האנושות | אורחת | משנית |
| מדיסון סמית' | נייט ריילנד | חבר של ג'יליאן |  | משנית |
| ג'ונתן סילברמן | רולנד קוואנו | יועץ הבית הלבן |  | משנית |
| אנג'לי ג'יי | ד"ר רוזטה סטנדל | ידידה ותיקה של דריוס. מובילת הפרויקט להכנת אקדח מסילה שנועד לסייע בהסטת האסטרואיד |  | משנית |
| לוק ארנולד | באס שפרד | מנהיגה הרוחני של Children of Planet Earth (COPE), קבוצת תמיכה שאליה מצטרפת ג'יליאן |  | משנית |
| מאנוג' סוד | ד"ר צ'נדרה | מומחה בינלאומי בדינמיקה של מסלולים ותורת הטיהור הכללית |  | משנית |
| ג'יימס לסר | טריי תומפסון | חבר בקונגרס של ארצות הברית לשתי קדנציות, לשעבר טייס בנאס"א , לימים מונה לסגן הנשיא תחת טנז |  | משנית |
רייטינג ודירוג > עונה 1

|  מספר פרק (בסדרה) |  שם הפרק באנגלית |  תאריך שידור מקורי |  דירוג (18–49) |  צופים (מיליונים) |  DVR (18–49) |  צופי DVR (מיליונים) |  סך הכל (18–49) |  סך הצופים (מיליונים) |
| --- | --- | --- | --- | --- | --- | --- | --- | --- |
| 1 | " טייס " | 12 ביולי 2017 | 0.7/3 | 4.90 | 0.2 | 1.65 | 0.9 | 6.55 |
| 2 | " עוד טיול מסביב לשמש " | 19 ביולי 2017 | 0.7/3 | 4.28 | 0.2 | 1.59 | 0.9 | 5.87 |
| 3 | " אמת או דריוש " | 26 ביולי 2017 | 0.6/3 | 3.87 | — | — | — | — |
| 4 | " הזן האנושי " | 2 באוגוסט 2017 | 0.5/2 | 3.61 | 0.2 | 1.34 | 0.7 | 4.95 |
| 5 | " שמירה על האמונה " | 2 באוגוסט 2017 | 0.5/2 | 3.61 | 0.2 | 1.34 | 0.7 | 4.95 |
| 6 | " Chip Off the Old Block " | 9 באוגוסט 2017 | 0.5/2 | 3.11 | 0.2 | 1.30 | 0.7 | 4.42 |
| 7 | " לראות אדום " | 16 באוגוסט 2017 | 0.4/2 | 2.91 | 0.2 | 1.34 | 0.6 | 4.23 |
| 8 | " מרוסיה, באהבה " | 16 באוגוסט 2017 | 0.4/2 | 2.91 | 0.2 | 1.34 | 0.6 | 4.23 |
| 9 | " משחקי פטריוט " | 23 באוגוסט 2017 | 0.4/2 | 3.13 | 0.2 | 1.18 | 0.6 | 4.31 |
| 10 | " קופה דה גרייס " | 30 באוגוסט 2017 | 0.5/2 | 3.44 | 0.2 | 1.33 | 0.7 | 4.69 |
| 11 | " הכל ב " | 6 בספטמבר 2017 | 0.5/2 | 3.45 | — | — | — | — |
| 12 | " נבואת הלענה " | 13 בספטמבר 2017 | 0.5/2 | 3.51 | 0.2 | 1.33 | 0.7 | 4.84 |
| 13 | " המזימה נגד אמריקה " | 20 בספטמבר 2017 | 0.5/2 | 3.13 | — | — | — | — |
רייטינג ודירוג > עונה 2

|  מספר פרק (בסדרה) |  שם הפרק באנגלית |  תאריך שידור מקורי |  דירוג (18–49) |  צופים (מיליונים) |  DVR (18–49) |  צופי DVR (מיליונים) |  סך הכל (18–49) |  סך הצופים (מיליונים) |
| --- | --- | --- | --- | --- | --- | --- | --- | --- |
| 1 | " נופל " | 25 ביוני 2018 | 0.4/2 | 3.36 | 0.2 | 1.26 | 0.6 | 4.62 |
| 2 | " דטנטה " | 2 ביולי 2018 | 0.4/2 | 3.11 | 0.2 | 1.08 | 0.6 | 4.20 |
| 3 | " פשעים ועונשים " | 9 ביולי 2018 | 0.3/1 | 2.57 | 0.2 | 1.04 | 0.5 | 3.61 |
| 4 | " בלתי ניתן לחלוקה " | 16 ביולי 2018 | 0.3/1 | 2.53 | 0.2 | 0.94 | 0.5 | 3.47 |
| 5 | " הבית הלבן למטה " | 23 ביולי 2018 | 0.3/1 | 2.57 | 0.1 | 0.96 | 0.4 | 3.53 |
| 6 | " תנו לצ'יפס ליפול " | 30 ביולי 2018 | 0.3/1 | 2.60 | 0.2 | 1.08 | 0.5 | 3.69 |
| 7 | " הטירוף של המלך טנז " | 6 באוגוסט 2018 | 0.3/1 | 2.44 | 0.1 | 1.02 | 0.4 | 3.46 |
| 8 | " אברה סוס אוג'וס " | 13 באוגוסט 2018 | 0.3/1 | 2.62 | 0.2 | 1.01 | 0.5 | 3.63 |
| 9 | " המועמד המנצ'ורי " | 20 באוגוסט 2018 | 0.3/1 | 2.53 | 0.2 | 1.03 | 0.5 | 3.57 |
| 10 | " אסירים " | 27 באוגוסט 2018 | 0.3/1 | 2.56 | 0.2 | 0.91 | 0.5 | 3.48 |
| 11 | " יום חגיגה " | 3 בספטמבר 2018 | 0.3/1 | 2.43 | 0.2 | 1.00 | 0.5 | 3.43 |
| 12 | " שלום להתחתן " | 10 בספטמבר 2018 | 0.4/2 | 2.74 | 0.1 | 1.02 | 0.5 | 3.76 |
| 13 | " תתכונן " | 17 בספטמבר 2018 | 0.4/2 | 2.61 | 0.1 | 0.94 | 0.5 | 3.56 |
מועמדויות

|  שנה |  פרס |  מועמדים |  קטגוריה |  תוצאה |  הערות |
| --- | --- | --- | --- | --- | --- |
| 2017 | פרס ג'ואי | שחקן האורח הטוב ביותר | אנדרה דיי קים | מועמדות |  |
| 2018 | פרס שבתאי | סדרת המדע בדיוני הטובה ביותר | המושיעים | מועמדות |  |
מאקו

ערך זה עוסק באתר תוכן ישראלי. אם התכוונתם למשמעות אחרת, ראו .
| --- | --- |

 סוג:  אתר חדשות
 תקופת הפעילות:  אוקטובר 2008 – הווה (כ־16 שנים)
 בעלות:  חברת החדשות ושידורי קשת
 www.mako.co.il
 
מאקוֹ (mako) הוא אתר חדשות ישראלי מבית קשת, אחד משלושת אתרי החדשות המובילים בישראל, לאחר ynet וּוואלה NEWS. האתר מספק תוכני חדשות, בידור ופנאי במגוון נושאים.